Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew bil-posta, bin-numru ta' referenza Nru M.7567 — Ball/Rexam, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7700 — Apax Partners/RFS Holland Holding, f'dan l-indirizz: L-attivitajiet kummerċjali tal-impriżi kkonċernati huma: Magyar Telekom hija kumpanija attiva prinċipalment fil-provvista ta' servizzi ta' telekomunikazzjonijiet fl-Ungerija kkontrollata minn Deutsche Telekom. Huwa wkoll fornitur tal-enerġija bl-imnut billi jipprovdi servizzi tal-elettriċità u tal-gass naturali għall-konsumaturi, billi jissupplixxi lil klijenti residenzjali u klijenti mhux residenzjali. MET Group, grupp ta' impriżi li huma biss proprjetà tal-kumpanija azzjonarja MET Holding li hija attiva fis-suq Ewropew, fost oqsma oħra, fil-kummerċ, il-bejgħ bl-ingrossa u bl-imnut tal-gass, l-elettriċità, iż-żejt u prodotti oħra taż-żejt. MET Group hija preżenti f'14-il suq nazzjonali tal-gass u fi 13-il ċentru tal-gass Ewropej. JV se tkun attiva fil-forniment bl-imnut tal-gass u l-elettriċità fl-Ungerija. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7602 — Deutsche Telekom Group/MET Holding/JV, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7613 — CBRE / in-negozju tal-ġestjoni tal-faċilitajiet ta' Johnsons Controls, f'dan l-indirizz: Iż-żewġ ismijiet jistgħu jintużaw flimkien jew separatament. Ċipru Klassi 1.3. Ġobon Minn hawn il-quddiem, "Halloumi" jirrappreżenta ż-żewġ ismijiet speċifikati hawn fuq, jiġifieri: Hemm żewġ tipi ta' Halloumi - frisk jew matur. Il-Halloumi frisk huwa magħmul minn baqta prodotta minn ħalib imbaqqat bil-kimożina. Jissajjar u jingħata l-forma karatteristika tiegħu. Huwa ftit iebes u elastiku, mitwi (f'forma rettangolari jew nofs ċirku), ta' kulur abjar għal safrani ċar, għandu konsistenza magħquda u jinqata faċilment, b'togħma u riħa karatteristiċi. Għandu riħa qawwija ta' ħalib/xorrox u għandu aroma u togħma ta' nagħniegħ, riħa tal-kampanja u togħma mielħa qawwija. Il-kontenut massimu tal-indewwa huwa 46 %, il-kontenut minimu tax-xaħam huwa 43 % (f'piż niexef) u l-kontenut massimu tal-melħ huwa 3 %. Il-Halloumi matur huwa magħmul minn baqta prodotta minn ħalib imbaqqat bil-kimożina. Jissajjar u jingħata l-forma karatteristika tiegħu u jitħalla jimmatura fix-xorrox immellaħ għal mill-inqas 40 jum. Huwa bejn ftit iebes sa iebes, inqas elastiku, mitwi (f'forma rettangolari jew nofs ċirku), ta' kulur abjar għal safrani, għandu konsistenza magħquda u jinqata' faċilment, b'togħma u riħa karatteristiċi. Għandu riħa qawwija ta' ħalib/xorrox u aroma u togħma ta' nagħniegħ, riħa tal-kampanja u togħma mielħa qawwija; huwa ħarira morr u mielaħ ħafna. Il-kontenut massimu tal-indewwa huwa 37 %, il-kontenut minimu tax-xaħam huwa 40 % (f'piż niexef), il-kontenut massimu tal-melħ huwa 6 % u l-aċidità hija 1,2 % (espressa bħala aċidu lattiku f'piż niexef). Il-ġobon Halloumi jiżen bejn 150 sa 350 gramma. Il-ħalib tan-nagħaġ u tal-mogħoż jiġi minn razez lokali u l-inkroċji ta' bejniethom li adattaw għall-klima tal-gżira. B'mod speċifiku, il-ħalib tan-nagħaġ jiġi minn nagħaġ lokali ta' denbhom oħxon u t-tip Ċiprijot tan-nagħaġ Chios li l-karatteristiċi morfoloġiċi u tal-produzzjoni tagħhom inqatgħu minn dawk tal-popolazzjoni ta' oriġini wara programm nazzjonali ta' tnissil li ilu għal żmien twil u li issa jikkostitwixxi tip ta' razza speċifika, u l-inkroċji ta' bejniethom. Xi annimali ta' razez inkorċjati jistgħu juru karatteristiċi li joriġinaw mill-ġeni tar-razez tan-nagħaġ Awassi jew East Friesian li ġew introdotti f'Ċipru fis-sittinijiet. Il-ħalib tal-mogħoż jiġi mill-mogħża lokali Machaira, il-mogħża lokali Pissouri u t-tip Ċiprijot tal-mogħża ta' Damasku, li l-karatteristiċi morfoloġiċi u tal-produzzjoni tagħha nqatgħu minn dawk tal-popolazzjoni ta' oriġini wara programm nazzjonali ta' tnissil li ilu għal żmien twil u li issa jikkostitwixxi tip ta' razza speċifika, u l-inkroċji ta' bejniethom. Il-ħalib tal-baqar jiġi minn baqar suwed u bojod li ġew introdotti bil-mod f'Ċipru, sa mill-bidu tas-seklu 20, u li issa adattaw tajjeb ħafna għall-kundizzjonijiet lokali. Fir-rigward tal-ħalib użat biex isir il-Halloumi, japplika dan li ġej, mingħajr preġudizzju għad-dispożizzjonijiet tar-Regolament (UE) Nru 664/2014: Il-ħalib tan-nagħaġ u tal-mogħoż jiġi minn razez lokali u l-inkroċji ta' bejniethom li jirgħu matul is-sena kollha, sakemm il-kundizzjonijiet tat-temp ikunu jippermettu. Il-foraġġ kollu mhux maħdum li huwa parti mid-dieta tan-nagħaġ u tal-mogħoż jiġi prodott lokalment (foraġġ aħdar, ħuxlief, ħaxix, tiben/qasab u ragħa fuq pjanti selvaġġi). Fir-rigward tas-supplimenti tal-għalf jistgħu jintużaw ċereali, inkluż xgħir u qamħirrum, għalf tal-proteini bħal dqiq tal-fażola tas-sojja imfesdaq, bil-qoxra parzjalment imneħħija, prodotti u prodotti sekondarji ta' materja prima diversa bħall-qoxra tal-qamħ, u sustanzi inorganiċi, vitamini u mikronutrijenti. Il-ħalib tal-baqar jiġi minn baqar bojod u suwed li jinżammu ġewwa u jiġu mitmugħa foraġġ, ħuxlief, ħaxix u tiben li huma prodotti ta' Ċipru, primarjament minn pjanti tal-foraġġ indiġeni, u supplimenti tal-għalf. B'mod speċifiku, id-dieta tal-baqar tikkonsisti f'foraġġ prodott lokalment (35-40 %) (pjanti tal-foraġġ ħodor, ħuxlief, ħaxix u tiben/qasab). Is-60-65 % tad-dieta tagħhom li jifdal jikkonsisti f'supplimenti tal-għalf li fihom primarjament xgħir, qamħirrum, sojja u qxur. Fir-rigward tas-supplimenti tal-għalf, 20 % tax-xgħir u l-qxur jiġu prodotti lokalment, filwaqt li s-sojja u l-qamħirrum jiġu importati. Il-ħalib tan-nagħaġ, mogħoż u baqar li huwa l-materja prima għall-produzzjoni tal-ġobon Halloumi jiġi prodott fiż-żona ġeografika ddefinita. Il-ġobon Halloumi nnifsu wkoll jiġi prodott fiż-żona ġeografika ddefinita. Il-ġobon Halloumi jrid jiġi ppakkjat fiż-żona ġeografika ddefinita għar-raġunijiet li ġejjin: (a) il-Halloumi jrid jiġi ppakjat immedjatament wara li jiġi prodott, ħalli ma jkomplix jimmatura, (b) ma jistax ikun hemm interruzzjoni (produzzjoni kontinwa) fil-proċess tal-produzzjoni tal-Halloumi (produzzjoni - ippakkjar), (c) biex tkun żgurata t-traċċabilità l-pakkett irid jiġi ppakkjat mill-produttur u tikkettat minnu wkoll, (d) sabiex ikun żgurat li kwalunkwe ġobon ieħor prodott barra t-territorju ta' Ċipru ma jitpoġġix fis-suq bħala Halloumi DPO, biex ikunu ggarantiti l-kwalità u l-oriġini tal-prodott u jkun żgurat li twettqu l-kontrolli rekwiżiti. Fir-rigward tal-kompożizzjoni tal-ħalib użat fil-produzzjoni tal-Halloumi, f'każijiet fejn tintuża taħlita ta' ħalib, it-tipi differenti ta' ħalib iridu jissemmew fuq it-tikketta, f'ordni dekrexxenti ta' persentaġġi. Il-konfini amministrattivi tad-distretti ta' Nicosia, Limassol, Larnaca, Famagusta, Paphos u Kyrenia. L-importanza tal-Halloumi fil-ħajja tan-nies lokali tidher ċara fl-arti (il-poeżija, il-letteratura) u fil-pożizzjoni li okkupa fil-wirjiet agrikoli (Lyssi, 1939). Il-lista ta' klassijiet u premji monetarji u l-kundizzjonijiet tad-dħul għall-Wirja Agrikola ta' Lyssi, li ġiet ippubblikata kemm bil-Grieg kif ukoll bit-Tork, tinkludi l-prodotti li jistgħu jipparteċipaw fil-kompetizzjoni. L-isem Tork għal Halloumi huwa "Hellim". Il-produtturi Ċiprijotti Torok tal-Halloumi jużaw iż-żewġ ismijiet għal dan il-prodott tradizzjonali jew sempliċiment l-isem "Hellim". Hemm ħafna evidenza li ż-żewġ ismijiet "Halloumi" u "Hellim" jirreferu għall-istess prodott tradizzjonali Ċiprijot, li għalih jintużaw iż-żewġ ismijiet (il-gazzetta Halkin Sesi, 1959 u 1962 u l-imballaġ tal-prodott għall-esportazzjoni li juri ż-żewġ ismijiet). Ir-rabta mill-qrib bejn il-prodott u n-nies tal-gżira hija evidenti wkoll mill-fatt li l-lum il-ġurnata Halloumas', "Hallouma", "Halloumakis" u "Halloumis" huma kunjomijiet Ċiprijotti komuni. Sa mill-imgħoddi Halloumi kien element importanti fid-dieta Ċiprijotta (Bevan, 1919; Pitcairn, 1934; Zigouris, 1952) u ssodisfa l-ħtiġijiet tal-familji Ċiprijotti matul is-sena kollha. Halloumi kien "il-ġobon Ċiprijott famuż prodott b'mod speċjali", wieħed mill-iktar oġġetti tal-ikel komuni u tajbin mal-ħobż, f'kull dar Ċiprijotta, essenzjali għal kull familja tal-kampanja (Xioutas, 2001). Apparti milli jittiekel lokalment, sa mill-imgħoddi l-Halloumi ġie esportat lejn diversi pajjiżi (Archimandrite Kyprianos, 1788), inkluż l-Eġittu, is-Sirja, il-Greċja, it-Turkija, il-Palestina, Franza, is-Sudan, ir-Renju Unit, l-Amerika, l-Awstralja u ċ-Ċina (Dawe, 1928). Il-proċess tal-produzzjoni huwa uniku, b'mod partikolari l-istadji tat-tisjir tal-prodott f'temperatura għolja għal tul ta' ħin speċifiku, it-tiwi u ż-żieda tan-nagħniegħ Ċiprijott. It-tisjir tal-baqta huwa importanti ħafna għaliex, skont studju rilevanti, ittejjeb il-kwalitajiet organolettiċi tal-prodott. B'mod speċifiku, it-tisjir tal-baqta f'temperatura għolja jipproduċi livelli għoljin ta' ċerti komposti ta' sustanzi kimiċi bażiċi li jgħinu biex toħroġ aktar it-togħma partikolari tal-Halloumi. Uħud minn dawn il-komposti huma laktoni, bħal delta-dodekalaktone (karatterizzata minn togħma ta' frott) u delta-dekalaktone (karatterizzata minn togħma kremuża), filwaqt li oħrajn huma ketoni tal-metil, li huma karatterizzati minn togħma simili għall-ħalib (P. Papademas, 2000). Il-karatteristiċi speċifiċi tal-prodott jinkludu: il-fatt li ma jdellikx jew idub f'temperatura għolja (jista' jittiekel mhux biss kif inhu iżda wkoll moqli, mixwi, eċċ.), it-trattament tal-baqta bis-sħana fix-xorrox f'temperatura ta' iktar minn 90 °C għal mill-inqas 30 minuta, li hija karatteristika unika tal-proċess tal-produzzjoni u tikkontribwixxi għall-karatteristiċi organolettiċi speċifiċi tal-prodott, it-tiwi li jagħtuh il-forma karatteristika tiegħu, il-karatteristiċi organolettiċi tiegħu (b'riħa u togħma karatteristiċi - għandu riħa qawwija ta' ħalib/xorrox u għandu aroma u togħma ta' nagħniegħ, riħa tal-kampanja u togħma mielħa qawwija) dovuti l-aktar għall-ħalib tan-nagħaġ u tal-mogħoż, li jiġu affettwati mid-dieta tal-annimali, in-nagħniegħ li jiġi miżjud matul il-proċess tal-produzzjoni u l-komposti volatili li jiffurmaw matul it-trattament bis-sħana tal-baqta fix-xorrox, u il-karattru tradizzjonali tiegħu, li jirriżulta mill-fatt li ilu jsir f'Ċipru minn żminijiet imbegħda skont il-metodu tradizzjonali li għadda minn ġenerazzjoni għall-oħra, u li l-lum il-ġurnata huma l-produtturi lokali li għandhom l-għarfien ta' dan il-proċess. Fir-rigward tar-rabta bejn il-fatturi umani u l-prodott, Halloumi huwa kkunsidrat li għandu rabta tradizzjonali ma' Ċipru, għaliex, kif deskritt fil-punt 5.1, kellu rwol importanti ħafna fil-ħajja u d-dieta tan-nies tal-gżira, kemm Ċiprijotti Grieki kif ukoll Ċiprijotti Torok, minn żminijiet imbegħda u l-għarfien tal-proċess tal-produzzjoni ngħadda minn ġenerazzjoni għal oħra. Kemm il-forma mitwija karatteristika tiegħu kif ukoll il-fatt speċifiku li ma jdubx f'temperatura għolja ġejjin minn dan il-proċess ta' produzzjoni tradizzjonali li għadda minn ġenerazzjoni għal oħra. (it-tieni subparagrafu tal-Artikolu 6(1) ta' dan ir-Regolament)
Extracted from C_246_2015.html